kardosdrur/scandi-wiki huggingface dataset:
Dannemare Kirke

Dannemare Kirke neoromantisk kirke i landsbyen Dannemare omkring 12 km syd for Nakskov på Lolland. Den er bygget i 1897, hvor den erstattede den tidligere romanske kirke, som var brændt i 1895.

Historie 
Den tidligere romanske kirke fra omkring år 1200 var en af Lolland ældste murstenskirker. Den var ejet af kronen efter reformationen, men i 1698 blev den overført til Bådesgård gods, som senere var ejet af Charlotte Amalie. Efter hendes død overgik ejendommen til staten i 1784, indtil den igen blev givet tilbage til de lokale bøner. I 1913 blev kirken selvstændig.

Den tidligere bygning blev voldsomt skadet af en brand, der foregik den 5. april 1895 vest for kirke. En stor del af kirken var relativt intakt, men man valgte alligevel er rive den resterende dele ned, da man opførte en ny kirke, frem for at inkorporere dem i et bygningsværk. Den nye kirke blev tegnet af arkitekt Aage Langeland-Mathiesen (1868–1933), og den stod færdig i 1897.

Referencer

Eksterne henvisninger 

 Dannemare Kirke hos KortTilKirken.dk

Kirker i Lolland Kommune
Kirker i Lolland-Falsters Stift
Kirker i Maribo Amt
Continents (The Eclectic Moniker-album)

Continents er det danske indieband The Eclectic Monikers andet studiealbum, der udkom den 2. september 2013.

Albummet tre ud af seks stjerner i musikmagasinet GAFFA.

Spor 
 "Continents" - 4:50
 "Yes, It's Love!" - 2:56
 "Sports" - 3:19
 "Ordinary Life" - 2:33
 "Norway" - 3:57
 "Noemi" - 4:32
 "People Of The Sun" - 4:37
 "Red Dress, Blue Eyes" - 3:48
 "Fountains" - 3:43
 "Rainbow's End" - 2:07
 "Silhouettes" - 4:36
 "Hurting Time" - 2:53

Referencer

Eksterne henvisninger 
 

Popalbum fra Danmark
Album fra 2013
Canterbury Cross

Canterbury Cross er en af de kors, der bliver brugt til at symbolisere den kristne tro. Det bliver kaldt dette efter en saksisk broche fra omkring 850, som blev fundet i 1867 i Canterbury, England.

Generelt 

Det originale kors er udstillet på Canterbury Heritage Museum, og det er en bronzebroche i krucifiks-form mde trekantede paneler i sølv, dekoreret med et triquetra og indlæg med niello. Korset har et lille kvadrat i midten, som går ud i de fire arm, som er bredest længst væk fra midten, således at armene ligner trekant€r, og de symboliserer således treenigheden. Enden af armene er en halvbue fra en cirkel, hvilket få korset til at ligne et rundt hjul.

Det er rejst som et kors i sten i Canterbury Cathedral og korsene sælges også i butikken, ligesom de associeres med pilgrimsfærd dertil. Nogle gange bliver symbolet brugt til at repræsentere den angelsaksiske kirke.

Se også
 Kors
 Canterbury Cathedral
 Den anglikanske kirke

Referencer

Eksterne henvisninger 

Kors
Anglikanske kirke
Arkæologiske fund fra Storbritannien
Floorballligaen 2009-10

Floorballligaen 2009-10 eller Sæson 2009-10 i Unihoc Floorball Ligaen (eller forkortet UFL) var den 18. sæson af den bedste danske hold i floorball, og blev styret af DaFU.

Ligaen var opdelt i øst og vest, og de fire bedste hold i hver liga gik videre til slutspillet. Holdet der blev dårligst placeret i liga øst, rykkede ned i 1. division, mens holdet placeret på 7. pladsen i liga øst skulle spille kvalifikationskamp mod nr. 2 fra 1. division.

Grundspil

Stilling vest

Kampe vest

Stilling øst

Kampe øst

Topscorer vest

Topscorer øst

Slutspil

Kvartfinaler 
Århus Elite - Hafnia floorball club 13-0, 11-4, 8-1

Brønderslev Hot Shots FC - Vallensbæk floorball 6-2, 14-3, 15-2

Rødovre Floorball Club - Frederikshavn Bulldogs FK 7-1, 5-1, 6-5

FC Outlaws - Hvidovre Attack FC 8-6, 9-7, 12-9

Semifinaler 
Århus Elite - Rødovre Floorball Club 4-5, 7-2, 7-6, 5-4

Brønderslev Hot Shots FC - FC Outlaws  4-3, 6-5, 2-8, 5-2

Finale 
Århus Elite - Brønderslev 5-1

Topscorer slutspil

Eksterne henvisninger 

Floorball-Ligaen
Nieden

Nieden er en by og kommune i det nordøstlige Tyskland, beliggende i Amt Uecker-Randow-Tal i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Nieden der er en af de mindste kommuner i landkreisen, ligger på de jævne skråninger af en randmoræne, der løber i nord-sydlig retning ved østbredden af floden Uecker. Floden danner en del af kommunens vestgrænse. Kommunen er beliggende ved delstatsgrænsen til Brandenburg og ligger ca. midtvejs mellem byerne Pasewalk og Prenzlau.

Langs Ueckerdalen går vejforbindelsen mellem Pasewalk und Prenzlau, Bundesstraße B 109. Motorvejsfrakørslen Pasewalk-Süd på A 20 ligger 3 km fra byen. Nærmeste banegård er Nechlin i kommunen Uckerland, der ligger på vestsiden af Uecker i den brandenburgske Landkreis Uckermark.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Uecker-Randow-Tal
Byer i Kreis Vorpommern-Greifswald
Nina Kraljić

Nina Kraljić  (født 4. april 1992) er en kroatisk sanger, der repræsenterede Kroatien ved Eurovision Song Contest 2016 med sangen "Lighthouse", hvor hun opnåede en 23. plads. Hun vandt den første sæson af det kroatiske udgave af The Voice, hvor hun blev mentoret af Jacques Houdek, som også repræsenterede Kroatien i 2017, hvor han opnåede en 13. plads.

Referencer

Eksterne envisninger 

Sangere fra Kroatien
Kroatiens Eurovision Song Contest-deltagere
Deltagere ved Eurovision Song Contest 2016
Kim Haagensen

Kim Haagensen (født 10. august 1972) er en dansk floorballspiller og regnet som en af de bedste spillere, Danmark har haft, og er blevet kåret til årets spiller i Danmark, været topscorer i ligaen samt deltaget VM.

I 1990 spiller han sin første kamp mod Hirtshals. Kampen blev vundet og Kim Haagensen var med til at stifte Frederikshavn Bulldogs i 1991/92, hvor han i mange år skulle være en dominerende spiller på banen.

Som spiller deltog han i sit første DM i sæsonen 1991/92, hvor han med Frederikshavn vandt sølv.

Kim Haagensen debuterede på landsholdet ved Danmarks første VM i 1998, 26 år gammel. 

Kim er gift med Anne-Mette Haagensen og sammen har de datteren Maria Haagensen.

Karriere

Frederikshavn Bulldogs 
6 sæsoner blev det til i Frederikshavn Bulldogs, hvor Kim Haagensen var den farligste angriber i Danmark i de sæsoner. Kim Haagensen var i 4 DM finaler uden at vinde guld, samt fik 2 bronzemedaljer.

Brønderslev 
Med skiftet til Brønderslev blev det til endnu en tabt DM finale, og sæsonen efter var han retur i barndomsklubben.

Frederikshavn Bulldogs 
Endelig blev det til DM guld da Frederikshavn vandt over Rødovre i finalen og sæsonen efter blev det til DM bronze.

FC Outlaws 
Naboerne i Frederikshavn FC Outlaws blev næste klub, og i 2 sæoner hos FC Outlaws blev det til 2xDM guld, samt to sæsoner hvor Kim Haagensen havde et pointsnit på over 5 pr kamp

Frederikshavn Bulldogs 
Karrieren blev sluttet af i barndomsklubben, hvor Kim Haagensen i en alder af 36 år indstillede karrieren. Det blev til endnu et DM da Frederikshavn Bulldogs vandt DM i sæsonen2006/07

Landskampe 
Kim Haagensen deltog ved VM i 1998 og i 2000, og begge gange blev det til 4.pladser til DM, hvilket er det bedste et Dansk landshold har præsteret.

Ved VM i 2000, er Kim Haagensen spilleren med de afgørende scoringer. Mod Letland sikrer han en 3-2 sejr med 22 sekunder tilbage af kampen. og mod Norge hvor han sikrer Danmark 1-1 og dermed en plads i VM semifinalen, scorer han på et typisk Kim Haagensen mål. En lang bold spilles op fra en dansk back til Kim Haagensen der modtager bolden med ryggen til målet, men i en glidende bevægelse drejer rundt og enkelt udligner igen i slutningen af 3.perione.

Hædersbevisninger 
5 x topscorer i DM slutspillet (1995/96, 1999/00, 2001/02, 2002/03 og 2006/07)

6 x topscorer i grundspillet (1993/94, 1995/96, 1999/00, 2001/02, 2002/03, 2003/04

Årets spiller 2003.

Statistik

Referencer 

Floorballspillere fra Danmark
Divizia Națională 2017

Moldovas førstedivision 2017 var den 27. udgave af det moldoviske mesterskab i fodbold. Turneringen bliver afviklet fra juli 2017.

Deltagere

Tabel

Statistik

Topscorere 
Opdateret pr. kampe spillet den 26. november 2017.

References

External links
 Official website 
 uefa.com 

Fodbold i Moldova
Fodbold i 2017
International Organisation of Good Templars

International Organisation of Good Templars (IOGT) er en international loge, stiftet i 1851, der arbejder for at mindske afhængighed af alkohol og euforiserende stoffer.

IOGT Danmark

Historie 
Midt i februar 1880 indrykkedes en annonce i Berlingske Tidende, hvor man indbød til diskussion om afholdssagen og oprettelse af I.O.G.T. i Danmark. Knapt 20 mænd og en enkelt kvinde dukkede op i Hotel d’Angleterres hvide sal. Carl Frederik Balle, der var optaget i ordenen i Norge, oplyste de tilstedeværne om ordnen og dens formål. Efterfølgende, den 13. marts 1880, blev ordnen stiftet i Danmark på et møde på på Gammelholmen, og logen fik navnet Tempelherren, loge nr. 1. Den 32 årige læge Henrik Selmer, blev logens øverste templar.

Ganske kort efter blev logens første kvindelige medlem optaget. Den 41 årlige Frøken Lene Blauenfeldt var på påskeferie hos sin svoger, Niels Amandus Thorsen, der var en af de 13 medstiftere af Tempelherren. Kort efter hendes hjemkomst til Vejle, fik hun etableret IOGT's anden loge, der fik navnet Jacob Molay.

De høje optagelses- og medlemsafgifter gjorde det muligt at få logelokaler og allerede i 1882 var der 13 IOGT-loger rundt om i Danmark. Logerne savnede en overhøjhed og efter indhentning af de fornødene fuldmagter stifter man Danmarks IOGT-storloge den 28. august 1882.
Forbindelsen med verdenslogen var hidtil blevet vedligeholdt igennem Norge; men logerne blev nu, igennem storlogen, et selvstændig led af ordenen.

Siden stiftelsen af IOGT Danmarks Storloge, har der været IOGTs byggeselskaber, pensionater, friboliger, sangforeninger, spareforeninger, sportsforeninger, forsikringsselskab m.m. Den sidste loge, der har til huse i en IOGT-ejendom, er Fremtidens haab, der er beliggende i Norgesgade 23, Esbjerg.

Medstifter af Tempelherren 
 Niels Amandus Thorsen
 Henrik Selmer
 J. Møller
 H. Wright - Gundestrup
 L. Simonsen
 Niels Larsen
 A.A. Clausen
 J.F. Reinholtz
 J.C.L. Loth
 Carl Johan Frederik Balle

Logerne

Kendte medlemmer 
 Borgmester Frederik Poulsen. Medlem af Jacob Molay fra sin tidlig ungdom og til hans død. Han var bl.a. medstifter af Socialdemokratisk vælgerforening i Vejle.
 Lene Silfverberg, født Blauenfeldt. aktiv kvinde indenfor afholdsbevægelsen. Hun indførte Det blaa Baand og stiftet i 1907 københavnske kvinders kaffevogne.
 Guldsmed Guldbrand Guldbrandsen. Medstifter af Jacob Molay og Den Gamle Afholdsforeningen. Han sad bl.a. 6år i Vejle byråd.
 Lars Larsen-Ledet. Forfatter, Journalist, Agitator, redaktør og medstifter af Det radikale venstre.

Stor Templar for IOGT Danmark 
(I dag bliver Stor Templaren kaldt for Landsformand)

Bogstaverne på regalierne

kildefortegnelse 
 Bog: 100 års Goodtemplararbejde i danmark af Gunner M. Nielsen.
 Bog: Afholdsbevægelsen i Danmark af H. I. Nielsen
 Ritualbogen for grundlogerne under Danmarks Storloge af I.O.G.T. 1937
 Bog: Blade af samarbejdets historie - V. Figgers Forlag
 Good Templar sangbogen - Udgivet af Ordensselskabernes fællesudvalg 1950

Internationale organisationer
Loger
Holger Blom

Holger Blom (12. august 1905 i Skanderborg – 19. marts 1965 i København) var en dansk modeskaber. Holger Blom var søn af fabrikant, Christian Blom, (1866-1929) og hustru Julie Blom (1878-1921). Holger Blom var ugift og efterlod sig ingen børn. Holger Blom er angiveligt model for Daniel Skjern fra Matador. Blandt hans kunder var prominente danske skuespillerinder samt Dronning Ingrid, og han syede prinsesse Anne-Maries bryllupskjole i 1964.

Baggrund og karriere 

Holger Blom blev født ind i en velhavende familie, der drev maskinfabrikken A. Blom & Søn, som hans farfar, Andreas Blom, havde grundlagt i 1866. Holger Blom fattede allerede som barn interesse for syning. Efter sin studentereksamen på Odense Katedralskole kom han i manufakturlære i hjembyen, men begyndte derefter at læse tysk ved universitetet i København. Allerede under studiet syede han kjoler til flere af Københavns fruer. I 1929, umiddelbart inden faderens død, opgav han imidlertid studierne og oprettede en systue. Han fik hurtigt opbygget en kundekreds, og ved sin død beskæftigede han op mod 40 syersker. Modeskaberne Erik Mortensen og Jørgen Bender var blandt dem, der blev udlært af Holger Blom, og det var da også Bender, der, sammen med en svensk kollega, Verner Engquist overtog salonen efter Bloms død.

Arbejder 

Holger Blom kreerede gennem en årrække kjoler til teater, film og private. Skuespillerne Bodil Kjær, Marguerite Viby, Helle Virkner og Liva Weel var blandt kunderne, og kjolerne i filmene Mød mig på Cassiopeia, Den kære familie og Kispus er ligeledes hans værk. Endelig syede han til medlemmer af kongehuset, og som noget af det sidste syede han kjolen til prinsesse Anne-Maries bryllup i 1964. Dronning Ingrid var ligeledes fast kunde, og hun måtte afbryde et besøg hos ham, da han fik det ildebefindende, der førte til hans død senere samme dag.

Galleri

Referencer

Litteratur 
 Verge, Marianne: Holger Blom - en livshistorie, Gyldendal 2017

Eksterne henvisninger 
  Århus Stiftstidende, 28. februar 2016
 

Personer fra Skanderborg
Modeskabere fra Danmark
Floorballligaen 1991-92

Floorballligaen 1991-92 var den første udgave af Dansk Floorball Unions danmarksmesterskab i floorball. Turneringen var med åben tilmelding, og det første officielle DM der blev afviklet. Ni hold deltog og DM blev afviklet på en weekend. Forbundet var ikke optaget i Danmarks Idrætsforbund (DIF), dermed var der ikke de officielle DIF medaljer som vinderne fik.

Gruppespil

Gruppe A 
Frederikshavn Bulldogs FK

Helsingør Floorball Team

Hafnia floorball club

Gruppe B 
Aalborg Flyers

Københavns fk

Brønderslev Hot Shots FC

Gruppe C 
Hirtshals vikings

Rødovre Rangers

Rødovre Jailbreakers

Slutspil

Semifinaler

Bronzekamp

Finale

Placeringskampe

5.-6.pladsen

7.-9.pladsen

Topscorer 

Floorball-Ligaen
Ateneum

Ateneum er et kunstmuseum i Helsinki, Finland og et af tre museer der tilsammen udgør Kansallisgalleria (Det finske Nationalgalleri). Det er placeret i en bygning fra 1887 midt i Helsinkis centrum, tæt ved Helsinki Hovedbanegård. Det har den største samling af klassisk kunst i Finland.

Samling 
Ateneums samling rummer først og fremmest finsk kunst, fra 1700-tals rokoko-portrætter til eksperimenterende kunst fra det 20. århundrede. Samlingen rummer desuden omkring 650 værker af internationale kunstnere. Den meste prominente af disse er Vincent van Gogh, hvis maleri Gade i Auvers-sur-Oise (1890) blev købt af museet i 1903. Museet er åbent hver dag fra 10:00 til 20:30 undtagen mandag.

Værker i Ateneums samling

Arkitektur 

Ateneum ligger i en bygning tegnet af den finske arkitekt Theodor Höijer og var færdigopført i 1887.

Kilder

Eksterne henvisninger 

 Ateneums website
 Ateneum Art Museums side på Google Cultural Institute

Museer i Helsinki
Museer etableret i 1887
Kunstmuseer
Saksiske krige

De saksiske krige var en serie felttog og træfninger, der foregik over 30 år fra 772, da Karl den Store første gang gik ind i Sachsen for at erobre det, og frem til 804 da det sidste oprør af germanske stammer blev knust. Sammenlagt blev der udkæmpet 18 slag i det, der nu er en del af det nordvestlige Tyskland. De resulterede i at Sachsen blev inkorporeret i Franken, og befolkningen blev tvunget til at gå bort fra deres religion for at overgå til katolicismen.

På trods af flere tilbageslag modstod sakserne længe, og kom tilbage for at plyndre Karl den Stores område, så snart han flyttede opmærksomheden et andet sted hen. Deres leder, Widukind, var vedholdende og opfindsom modstander. Han accepterede en fredsaftale med Karl den Store uden at miste ansigt, og forhindrede Karl den Store i at fortsætte den udmattende krig. Denne aftale sikrede sakserne ledere særlige rettigheder i deres hjemland. Widukind blev døbt i 785 og begravet i den eneste germanske kirke uden et spir.

Sachserne var opdelt i fire undergrupper i fire regioner. Den tættest på det frankiske kongerige Austrasien var Westfalen, og den længst væk var Ostfalen. Mellem disse to kongeriger fandtes Engern og nord for disse tre lige under Jylland lå Nordalbingien.

Se også 
 De frisisk-frankiske krige
 Germanske folkeslag
 Sachsen

Saksere
Militærhistorie i middelalderen
Europas historie
Aifur

Aifur er et rekonstrueret vikingeskib, der er bygget på baggrund af Gokstadskibet, der blev fundet i Sandefjord i Norge i 1880.

Skibet blev bygget i 1992. Fra 1992-2005 blev den ejet af en forening kaldet Vikingabåtsföreningen Aifur fra Wiks folkhögskola ved Mälaren. Foreningen organiserede tre større ekspeditionre med skibet på floderne omkring Østersøen. den første foregik i 1994 og blev kaldt Expedition Holmgård. Den bestod af en rejse fra Sigtuna til Novgorod. Den anden ekpeditionen foregik i 1996 og gik fra Novgorod til Dnepr udløb.

Den tredje ekspedition foregik i 2001, og den gik fra Surazj i Hviderusland til Hapsal i Estland. Erfaringer fra ekspeditionen i 1996 viste, at vikingernes skibe kunne transporteres over land, og at man åslede skunne komme fra et flodsystem til et andet.

Se også 
 Gokstadskibet
 Rekonstruktioner af vikingeskibe

Eksterne henvisninger 
Rune Edberg: En vikingafärd genom Ryssland och Ukraina. Sigtuna 1998.
Rune Edberg: Färder i österled. Experiment, källor, myter och analogier. Stockholm 2002.
Søren M. Sindbæk: Varægiske vinterruter. Fornvännen 2003.

Skibe fra Sverige
Rekonstruktioner af vikingeskibe
Ashby de la Zouch Castle

Ashby de la Zouch Castle er en middelalderborg i byen Ashby-de-la-Zouch i Leicestershire i England. Den blev bygget af William, Lord Hastings, der var en af Edvard 4.s favoritter efter 1473. Til borgen hører omkring 1.200 ha dyrepark. Den blev bygget oven på en tidligere herregård, og man byggede to store tårne og forskellige mindre bygninger i 1483, da Hastings blev henrettet af Richard 2., hertug af Gloucester. Hastings familien brugte borgen som hovedsæde i flere generationer. De forbedrede parken og havde flere royale besøg.

Under den engelske borgerkrig i 1640'erne blev Henry, den yngre søn i Hastings-familien, kavalerernes kommandør i the Midlands. Han brugte borgen til efter en belejring. Et nyt oprør opstod i 1648. Det ledte til at parlamentet ødelagde borgen, for at sikre, at den ikke blev brugt igen. De to tårne blev sprængt med krudt og underminering. Dele af resten blev brugt til et nyt hus for Hastings-famliens medlemmer i mange år, selv om den flyttede til Donington Hall.

Borgen blev berømt efter Walter Scotts roman Ivanhoe i 1819, og ejeren, Francis Rawdon, åbnede ruinen for besøgende. I det næste århundrede blev der foretaget en del restaureringer på ruinen, men i 1932 kunne Rawdon-familien ikke længere drive borgen. Den overgik til Ministry of Works, som udførte store reperationer og åbnede parken. I 2000-tallet bliver borgen drevet af English Heritage som turistattraktion. I 2015 havde stedet 15.164 besøgende. Historikeren John Goodall ser stedet som et "fremragende eksempel på en senmiddelalderborg" og ser, at parken er "et af de bedst-bevarede og vigtigste" eksempler på tidlig tudor havearkitektur.

Se også 
 Liste over borge og slotte i England

Eksterne henvisninger 

 English Heritage visitors' page

Slotte i Leicestershire
Beeston Castle

Beeston Castle er en borg i Beeston i Cheshire i England. Den ligger på en sandstensklippetop 107 m over Cheshire Plain. Den blev bygget i 1220'erne af Ranulf de Blondeville, 6. jarl af Chester (1170–1232), efter han var vendt tilbage fra korstog. I 1237 overtog Henrik 3.  Beeston, og den blev vedligeholdt og brugt til 1500-tallet, hvor den ikke længere var anvendelig, men den blev alligevel brugt i 1643 under den engelske borgerkrig. I 1646 blev den delvist ødelagt med overlæg, for at den ikke skulle kunne bruges militært.

I 1700-tallet blev den brugt som stenbrud.

I dag ligger borgen i ruiner. Murene omkring den ydre bailey og  omkring portbygningen i den indre bailey er med på National Heritage liste over fredede bygninger af 1. grad. Borgen er også et Scheduled Ancient Monument og ejet af English Heritage. Der går rygter om, at Richard 2.'s skat er på borgen, men selv om mange har søgt, er der aldrig fundet noget.

Se også  
 Liste over borge og slotte i England

Referencer

Litteratur

Eksterne henvisninger 

Beeston Castle 
Sources on Beeston Castle
Photographs and history of Beeston Castle
Visitor information from English Heritage

Slotte i Cheshire
Bolingbroke Castle

Bolingbroke Castle er en middelalderlig borg i Bolingbroke (eller Old Bolingbroke) Lincolnshire, England.

Historie 
Der blev bygget et forsvarsværk på grunden af sakserne i 500- eller 600-tallet. I  1100-tallet byggede normannerne en Motte-and-bailey på en nærligge bakke over byen Bolingbroke. Den nuværende borg blev grundlagt af Ranulf, jarl af Chester i 1220, kort efter at han var kommet tilbage fra det femte korstog.

Ranulf døde i 1232 uden en mandlig arving, og hans titler, jord og borge overgik til hans søstre. Efter Henry af Grosmont, 1. hertug af Lancaster i 1361 overgik Bolingbroke via ægteskab til John af Gaunt. Hans hustru, Blanche af Lancaster, datter af Henry af Grosmont, blev født på borgen i 1345. John og Blanches søn, Henrik, blev født på på Bolingbroke Castle i 1367 og var kendt som "Henrik Bolingbroke", før han blev konge i 1399.

I 1400- og 1500-tallet forfaldt borgen, selv om der blev udført reparationer i tudortiden. I 1636 konkluderede en undersøgelse, at alle tårnene ikke kunne repareres.

Ved udbruddet af første engelske borgerkrig blev Bolingbroke igen brugt som forsvarsværk, og kavalererne indsatte soldater på borgen. I 1643 blev den svært skadet under slaget af Winceby. Året efter blev borgen erobret fra rundhovederne, men som følge af nederlag blev den ikke genbesat af kavalererne. I 1652 blev den ødelagt, for at forhindre, at den blev brugt igen. Tårnene og murene blev revet ned og fyldt i voldgraven.

Den sidste store struktur bygning kollapsede i 1815.

I 1960'erne og 1970'erne udførte arkæologer udgravninger på stedet. English Heritage drev stedet til 1995, hvor Heritage Lincolnshire overtog. Meget af murene kan stadig ses, ligesom fundamentet fra bygninger og rum kan ses.

Om sommeren er der forskellige arrangementer på borgen som opførsler af Shakespeares skuespil.

Se også  
 Liste over borge og slotte i England

Referencer 

Slotte i Lincolnshire
Carn Brea Castle

Carn Brea Castle er en middelalderborg fra 1300-tallet  i Carn Brea  ved  Redruth i Cornwall i England. Den blev kraftigt ombygget i 1700-tallet til et jagtslot for Basset-familien. Bygningen er nu restaurant. Den er fredet af 2. grad.

Historie 

Carn Brea Castle blev opført som kapel i 1379: det var sandsynligvis viet til Sankt Mikael.

Siden er bygningen ombygget i flere omgange, hovedsageligt i 1700-tallet, hvor Basset-familien ombyggede den til jagtslot. Det bliver betragtet som et folly-slot pga. de store utilpassede sten, der udgør fundamentet, og giver indtryk af, at det er bygget ind i undergrunden.

Det blev brugt som fyrtårn til 1898, hvor beboeren gik med til at installere lys i et af nordvinduerne. Fra 1950'erne til 1970'erne forfaldt slottet, til det blev renoveret af private i 1975-1980. Bygningen blev klassificeret af English Heritage som fredet af grad 2 i 1975.

I 1980'erne blev bygningerne omdannet til en mellemøstlig restaurant.

Se også  
 Liste over borge og slotte i England

Referencer

Eksterne henvisninger 
 Time-lapse video of Carn Brea Castle.

Slotte i Cornwall
Chillingham Castle

Chillingham Castle er et middelalderslot i Chillingham i den nordlige del af Northumberland. Det var sæde for Grey- og Bennet-familien fra 1400-tallet frem til 1980'erne, hvor det blev sir Humphry Wakefields hjem. Han er Bt. og er gift med et medlem af den oprindelige Grey-familie. Til bygningen hører en stor park med 90 stykker af den sjældne race Chillingham Cattle. Slottet er fredet af 1. grad.

Slottet markedsføres som det ældst beboede og mest hjemsøgte i Storbritannien.

Se også 
 Liste over borge og slotte i England

Referencer

Eksterne henvisninger 

 Bibliography of sources relating to Chillingham Castle
 Chillingham Castle website

Slotte i Northumberland